Case ID: 1219247
Sentence 238: Belə ki, məhkəmə həm təqsirləndirilən şəxsin, həm də zərəçəkmiş şəxslərin bu məqamla bağlı ifadələrini qəbul etməyərək hesab edir ki, törədilmiş cinayətin halları ilə bağlı həmin şəxslərin ibtidai istintaq zamanı verdikləri bütün ifadələr, həmçinin şahid ifadələri, ekspertiza rəyləri və sair sübutlar belə nəticəyə gəlməyə əsas verir ki, Təqsirləndirilən şəxs ona isnad edilən cinayətləri həqiqətən törətmişdir.Beləliklə, məhkəmə, məhkəmə baxışında araşdırılaraq tədqiq edilmiş və yuxarıda sadalanan sübutlara müqayisəli şəkildə obyektiv hüquqi qiymət verərək və özünün daxili inamına əsaslanaraq belə nəticəyə gəlir ki, Təqsirləndirilən şəxs silah qismində istifadə edilən əşya tətbiq etməklə, ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxslər üzərində zor tətbiq edilməsi ilə müşayiət edilən qərəzli xuliqanlıq hərəkətləri etməsi və xuliqanlıq niyyəti ilə insan həyatı üçün təhlükəli olan qəsdən sağlamlığa ağır zərər vurması kifayət qədər sübuta yetirilir, əməlinin cinayət olmasını aradan qaldıran hallar, onun cinayət məsuliyyətindən azad edilməsi üçün əsaslar yoxdur və o, təqsirlidir.